**kortinfo 9 A: Samarbeidsavtale med kommunen 22.11. 2019**

**SAMARBEIDSAVTALE**

**mellom**

**Xxxx kommune og Xxxx musikk/kulturråd**

**Xxxx kommune og Xxxx musikk/kulturråd skal sammen arbeide for best mulige forhold for musikk/kulturlivet i kommunen.**

Det er viktig for det frivillige musikk/kulturlivet å ha innflytelse på de avgjørelser som kommunen tar. Gjennom denne innflytelsen kan det frivillige musikk/kulturlivet være med på å påvirke egen situasjon.

Det er viktig for kommunen at det finnes en samlet aktør for hele det frivillige musikk/kulturlivet som er aktiv i offentlige beslutningsprosesser, og som kan ivareta Plan- og bygningslovens krav til medvirkning i lokalt planarbeid.

**Formål**

Avtalen har som formål å regulere samarbeidet og å sikre god dialog og informasjonsflyt mellom xxx kommune og xxx musikkråd/kulturråd.

Avtalen skal bidra til

* å fremme felles mål om musikk/kulturaktivitet og folkehelse for alle i kommunen.
* at begge parter i felleskap skal utvikle musikk/kulturlivet i kommunen, med særlig prioritet på barn og unges kulturutøvelse.
* at det legges til rette for forutsigbare rammevilkår slik at rådet og tilknyttede frivillige kulturaktører i kommunen kan drive stabile kulturaktiviteter.
* at begge parter fremmer tiltak som kan redusere frafall og stimulere til rekruttering til det frivillige kulturlivet.
* samarbeid om utvikling og etablering av bygg og lokaler der det helt eller delvis kan drives kulturaktiviteter og kulturopplæring.
* å sikre god ressursutnytting av offentlige rammebetingelser til frivillige kulturaktiviteter.

**Musikk/kulturrådets rolle**

* Xxxx musikkråd er Norsk musikkråds og Musikkens studieforbunds organisasjonsledd i kommunen, og lokalt ledd av Xxxx (fylkesnavn) musikkråd. Xxxx musikkråd er et samarbeidsorgan og interesseorganisasjon for musikklivet i Xxxx kommune. For Xxxx musikkråd er alle musikksjangre likeverdige og omfattes av fellesskapets oppmerksomhet og omsorg. For å nå sine mål skal Xxxx musikkråd samarbeide med bl a kommunale myndigheter.
* Musikk/kulturrådet skal arbeide for best mulige vilkår for musikk/kulturlivet i kommunen og være en arena for samarbeid mellom medlemmene (lagene) og kommunale myndigheter.
* Musikk/kulturrådet skal bidra til å styrke og utvikle kulturlivet som samfunnsbyggende element i lokalsamfunnet.
* Musikk/kulturrådet skal bidra til å styrke og utvikle lokaldemokratiet.

**Kommunens oppgaver**

* Kommunen skal bidra til at alle planer om nye lokaler og rehabilitering av eksisterende lokaler forelegges rådet i god tid før kommunen behandler planene.
* Kommunen skal tilstrebe at det settes av tilstrekkelig arealer i kommuneplanens arealdel for framtidige kulturarenaer.
* Kommunen kan etter behov opprette tverrfaglige ressursgrupper vedrørende kulturarenaer og annet, der rådet er representert.
* Kommunen har ansvar for at rådet blir involvert i planer og arbeid med skoler, kulturbygg og idrettsanlegg med tanke på både egnethet og sambruk.
* Kommunen skal legge til rette for samarbeid mellom kulturskolen og musikk/kulturrådet med tiltak som bidrar til å fremme rekruttering og utvikling. Dette samarbeidet skal reguleres i en egen samarbeidsavtale.

**Musikk/kulturrådets oppgaver**

* Rådet skal sørge for en bred høringsprosess innad i det organiserte kulturlivet når det gjelder planer for kulturarenaer, og foreta prioritering av kulturens ønsker og behov.
* Rådet skal bidra aktivt i arbeidet med rullering og revisjon av kommunale planer for kulturfeltet, samfunnsdelen i kommuneplanen og økonomiplan.
* Rådet skal gi råd om prioriteringer på vegne av det frivillige musikk/kulturlivet.
* Rådet skal fordele/innstille på/uttale seg om tildeling av kommunale midler til frivillige kulturaktører og deres kulturaktiviteter.
* Rådet skal bidra til at kommunen får oppdatert informasjon om musikk/kulturlagene og deres kontaktpersoner.
* Rådet skal arrangere en årlig breddemønstring for og med det lokale kulturlivet.

**Samarbeidsrutiner**

* Minst en gang i året møtes musikk/kulturrådet, ordfører, leder for utvalg for kultur, rådmann, kultursjef, kulturskolerektor og representanter for andre relevante kommunale avdelinger til et dialogmøte for å drøfte forhold som berører det frivillige kulturlivet i kommunen. Kommunen innkaller til møtet.
* Kommunens politiske og administrative ledelse inviteres til årsmøte og medlemsmøter i rådet.
* Kultursjef og kulturskolerektor inviteres normalt til rådets årsmøter, styremøter og medlemsmøter.
* Rådet skal være støttespiller/rådgiver for kommunen i relevante enkeltsaker.
* Rådets handlingsprogram er utgangpunkt for drøfting med kommunen.
* Større arrangementer i regi av partene skal samordnes.
* Partene skal fremme musikk/kulturens grunntanker og frivillighet i media og sosiale medier.

**Driftstilskudd og rapportering**

* Kommunen gir et årlig tilskudd til drift av musikk/kulturrådet (på kr xx xxx). Tilskuddet går til rådets arbeid.
* Kommunen stiller kontor/sekretær til rådighet for musikk/kulturrådet.
* Musikk/kulturrådet sender kommunen årsmøteprotokoll, årsmelding og godkjent regnskap etter årsmøter. Rapportene er grunnlag for utbetaling av tilskudd til rådet.

**Avtalens løpetid**

* Avtalen gjelder kommunestyreperioden eller inntil en av partene tar initiativ til endringer.

---------------------------------------- ----------------------------------------
sted dato

---------------------------------------- ----------------------------------------
xxxxx kommune, ordfører xxxxx musikkråd/kulturråd, leder